સેનાની કોર્ટ ઓફ ઈન્ક્વાયરી (સીઓઆઈ) માં મેજર લિતુલ ગોગોઈને દોષિત ગણવામાં આવી શકે છે. 23 મે ના રોજ મેજર ગોગોઈને જમ્મુ કાશ્મીરની રાજધાની શ્રીનગરની હોટલમાં એક સ્થાનિક કાશ્મીરી મહિલા સાથે જોવામાં આવ્યા હતા. આ ઘટના બાદ ઘણો વિવાદ થયો હતો અને સેનાના મેજર ગોગોઈ સામે ઈન્ક્વાયરીની શરૂઆત થઈ હતી. ઈંગ્લિશ ડેઈલી ઈન્ડિયન એક્સપ્રેસ તરફથી મળતી માહિતી મુજબ જે ફાઈન્ડિંગ્ઝ આવી છે તે બાદ મેજર ગોગોઈ સામે અનુશાસનાત્મક કાર્યવાહી કરવામાં આવી શકે છે.